Ant-Man a Wasp: Quantumania

Ant-Man a Wasp: Quantumania (v anglickom origináli Ant-Man and the Wasp: Quantumania) je americký akčný film z roku 2023 od režiséra Peytona Reeda, natočený na motívy komiksov od vydavateľstva Marvel Comics o superhrdinovi Ant-Manovi. Jedná sa o 31. film v MCU a je súčasťou 5. fázy Marvel Cinematic Universe a Mnohovesmírnej ságy.

V novembri 2019 sa potvrdila tretia časť Ant-Mana, v ktorej si svoje úlohy zopakujú Peyton Reed a Paul Rudd. Jeff Loveness sa k projektu pripojil v apríli 2020 a začal s produkciou uprostred pandémie COVID-19. V decembri 2020 bol odhalený oficiálny názov a ďalšie oznámenia o obsadení.

 Dej 
Potom čo Avengers zachránili Zem pred útokom Thanosa sa jeden z ich členov Scott Lang / Ant-Man  stal mediálne známou a populárnou osobnosťou. Jeho sláva ho podnietila spísať vlastnú verziu toho, ako pomohol v bitke proti Thanosovi v knihe "Dávaj pozor na malého chlapíka". Okrem toho žije šťastný život so svojou priateľkou Hope van Dynovou / Wasp, ktorá momentálne vedie firmu "Pym van Dyne Foundation". Scottovi však starosti robí jeho dospievajúca dcéra Cassie. Stala aktivistkou a pomáha ľuďom, ktorý po prebliknutí ostali v núdzi. Často pri svojich aktivitách poruší aj zákon a Scott ju musí dostávať von z väzby čo má za následok napätý vzťah medzi oboma. Počas návštevy u Hopeiných rodičov, Dr. Hanka Pyma a Janet van Dynovej (Pôvodný Ant-Man a Wasp) Cassie prezradí, že s Hankovou pomocou pracuje na zariadení, ktoré dokáže nadviazať kontakt s Kvantovou ríšou. Keď ho Cassie všetkým odhalí Janet si na niečo spomenie, náhle spanikári a násilne sa pokúsi zariadenie vypnúť. Cassiena správa je, ale prijatá čo spôsobí, že sa otvorí portál a vtiahne všetkých piatich do Kvantovej ríše. 

Rodina sa ocitá v Kvantovej ríši a je rozdelená na dve skupiny. Scott a Cassie sú nájdený miestnymi domorodcami, zatiaľ čo Hope, Janet a Hank skúmajú zvláštne vyzerajúce miesto. Janet ich privedie za miestnymi obyvateľmi, ktorý im pomôžu sa dostať za Janetiným starým známym. Hope, Janet a Hank prídu do mestečka a následne baru, kde sa stretávajú s Lordom Krylarom. Mužom, s ktorým mala Janet počas jej pobytu v Kvantovej ríši románik. Krylar im odhalí, že za ten čas čo sa Janet vrátila späť do normálneho sveta sa mnoho vecí sa zmenilo. Teraz Krylar pracuje pre Kanga, nového vládcu Kvantovej ríše proti, ktorému v minulosti s Janet viedli vzburu. Krylar privolá Kangové stráže a preto sú všetci traja nútení utiecť. Pri úteku sa im podarí ukradnúť Krylarovu loď, na ktorej odletia z mestečka preč. Medzitým vodkyňa miestnych domorodcov Jentorra prezradí Scottovi a Cassie, že Janet sa v minulosti zaplietla s Kangom. To nepriamo napomohlo jeho vzostupu k moci. Miestny teraz vedú proti Kangovi povstanie, ktorému Jentorra velí. Skupina sa dostane pod útok Kangových vojakov, ktorých vedie M.O.D.O.K. - zmutovaný a kyberneticky vylepšený humanoid s obrovskou hlavou. M.O.D.O.K. sa Scottovi odhalí ako jeho dávny nepriateľ Darren Cross, ktorý prežil svoju zdanlivú smrť. Darren sa scvrkol a dostal do kvantovej ríše kde bol zachránený a pretvorený do súčasnej bizarnej podoby. Teraz pracuje pre Kanga ako tajná zbraň a vedec. Prezradí, že on dostal Cassieinu správu a priviedol ich do Kvantovej ríše. 

Na palube Krylarovej lodi sa Janet prizná Hope a Hankovi, že sa v minulosti stretla s Kangom. Našla ho a zachránila ako stroskotaného cestovateľa. Kang jej povedal, že by mohli obaja uniknúť z Kvantovej ríše, ak by mu pomohla obnoviť mnohovesmírne energetické jadro v jeho lodi. Potom, čo sa im ho podarilo opraviť, Janet dostala, víziu kde videla Kangovu pravú tvár. Kang cestoval naprieč mnohovesmírom kde dobýval a ničil celé časové línie. Odhalil, že bol vyhnaný do Kvantovej ríše svojimi variantami z iných vesmírov, ktorý sa ho báli. Toto prinútilo Janet obrátiť sa proti nemu. Použila Pym Particles na zväčšenie energetického jadra a zabránila tak použitiu Kangovej lodi. Kang, však znovu získal svoju moc a postupne si podmanil celú Kvantovú ríšu. Langovci sú odvedení ku Kangovi, ktorý prinúti Scotta, aby mu pomohol získať jeho energetické jadro späť, pod vyhrážkou, že zabije Cassie. Scott sa vydáva na miesto kde sa jadro nachádza a scvrkne sa, aby sa dostal dnu. V jadre narazí na "búrku pravdepodobnosti", ktorá spôsobí, že sa rozdelí na viacero alternatívnych kópií seba samého. Kópie začnú s ním bojovať a takmer ho premôžu, no na pomoc mu dnu prichádza Hope. Scott jadro získa, ale Kang dohodu s ním poruší. Zajme Janet a pošle M.O.D.O.K.a, aby zničil loď, na ktorej sa nachádza Hank. Hanka zachránia jeho mravce, ktoré sa rýchlo vyvinuli a stali sa hyperinteligentnými potom čo boli spolu s nimi vtiahnutí do Kvantovej ríše. Následne pomôže Scottovi a Hope a spoločne sa vydajú do do Kangovho sídla. 

Cassie sa medzitým vyslobodí zo zajatia a oslobodí aj Jentorru a zvyšných obyvateľov. Spoločne zorganizujú povstanie proti Kangovi a jeho armáde. Povstanie prekazí Kangove plány použiť energetické jadro v jeho lodi a je nútený bojovať proti povstalcom. Nastáva boj počas, ktorého Cassie presvedčí M.O.D.O.K.a, aby sa vzoprel a bojoval na ich strane. Následne sa stretne so Scottom a Hope a spoločne konfrotujú Kanga, ale ten ich hravo porazí. Situácia sa obracia potom čo Hank privedie armádu vylepšených mravcov a tí premôžu Kangových vojakov. Na pomoc prilieta aj M.O.D.O.K. a zasadí Kangovi kľúčový úder, pričom obetuje svoj život. Kang je napadnutý mravcami, ktoré zničia jeho vylepšený oblek a odvlečú ho preč. Janet obnoví spojenie medzi Kvantovou ríšou a bežným svetom a otvorí portál, ktorým sa spolu s Hankom, Hope a Cassie vrátia domov. Scott to nestihne lebo je napadntuý Kangom, ktorý sa pokúša portálom uniknúť. Scott mu v tom bráni no Kang ho premôže, ale v poslednej chvíli, sa vráti Hope a spoločne porazia Kanga tým, že ho hodia do energetického jadra jeho lodi, ktoré bolo pri boji zničené. To spôsobí výbuch a  Kang zomrie, ale Scott a Hope ostanú uväznený v Kvantovej ríši. Cassie sa podarí znovu otvoriť portál vďaka čomu sa Scott a Hope vrátia domov. 

Scott sa vracia späť do normálneho života, ale začína premýšľať o tom, ako ho Kang varoval predtým, že ak zomrie  bude to začiatok niečoho zlého. Nakoniec tieto myšlienky zaženie a stretáva sa so svojou rodinou na Cassienej narodeninovej oslave. 
V medzititulkovej scéne, vidíme ako sa stretáva množstvo Kangových variánt na čele s Immortusom, Centurionom a faraónom Rama Tutom. Riešia Kangovú smrť a to, že bežný ľudia až príliš narúšajú chod mnohovesmíru. V potitulkovej scéne sa Loki a agent TVA Mobius M. Mobius stretávajú s ďalším variantom Kanga, Victorom Timelym, na svetovej výstave vynálezov v roku 1893.

 Produkcia 
Natáčanie krajiniek sa začalo v Turecku vo februári 2021 a neskôr aj v San Franciscu. Hlavné natáčanie sa začalo 26. júla 2021 v Pinewood Studios v Buckinghamshire s pracovným názvom Dust Bunny. Industrial Light & Magic poskytli rovnakú virtuálnu produkčnú technológiu StageCraft, ktorú Reed použil pri réžii epizód seriálu Mandalorián (2019). Pôvodné natáčanie malo začať v januári 2021, ale bolo odložené z dôvodu pandémie COVID-19. Neskôr sa očakávalo, že sa uskutoční medzi 31. májom a 24. septembrom. Will Htay slúžil ako produkčný dizajnér. V októbri bola premiéra filmu odložená na 28. júl 2023. Neskôr v októbri Bill Murray prezradil, že nakrútil materiál pre Marvel film. Murray vysvetlil, že sa pripojil k projektu, pretože mal rád Reeda a jeho prácu na Dievčatá, do toho! (2000) napriek tomu, že sa nezaujímal o superhrdinské filmy. Murray neskôr povedal, že vo filme hral "zloducha". Hlavné natáčanie bolo dokončené v novembri 2021. Natáčanie sa malo uskutočniť aj v Atlante a produkcia sa mala v roku 2022 s obsadením presťahovať do San Francisca.

 Obsadenie 
 Paul Rudd ako Scott Lang / Ant-Man: 
Avenger a bývalý zločinec s oblekom, ktorý mu umožňuje zmenšiť alebo zväčšiť veľkosť a zároveň zvýšiť silu. Po udalostiach filmu Avengers: Endgame (2019) sa Lang stal verejne známou osobnosťou, zároveň je autorom autobiografickej knihy s názvom Dávaj pozor na malého chlapíka, ktorá rozpráva inú verziu toho, ako pomohol zachrániť vesmír pred Thanosom v Endgame.
 Evangeline Lillyová ako Hope van Dyne / Wasp: 
Dcéra Hanka Pyma a Janet van Dynovej, ktorá dostala podobný oblek a prebrala štafetu Wasp od svojej matky.
 Jonathan Majors ako Kang Dobyvateľ: 
Mnohovesmírny protivník, ktorý cestuje v čase a naprieč mnohovesmírom. Je uväznený v kvantovej ríši a na vyslobodenie potrebuje Pymové častice. Je alternatívnym variantom Ten, kto ostáva, tvorcom Autority časovej odchýlky, ktorá bola predstavená v prvej sérii seriálu Loki (2021).
 Michael Douglas ako Hank Pym: 
Bývalý agent S.H.I.E.L.D.u, entomológ a fyzik, ktorý sa po vytvorení obleku stal pôvodným Ant-Manom.
 Michelle Pfeifferová ako Janet van Dynová: 
Pymova manželka, matka Hope a pôvodná Wasp, ktorá bola na 30 rokov uväznená v Kvantovej ríši.
 Kathryn Newtonová ako Cassie Langová: 
Dcéra Scotta Langa, ktorá získa podobný oblek ako jej otec. 
 Bill Murray ako Lord Krylar: 
Guvernér komunity Axia žijúcej v Kvantovej ríši, ktorý mal v minulosti blízku spojitosť s Janet van Dyne.
 David Dastmalchian ako Veb: 
Slizojidná potvora žijúca v Kvantovej ríši. Dastmalchian si v predošlých filmoch zahral postavu Kurta, kamaráta Scotta Langa.
 Katy O'Brian ako Jentorra: 
Bojovníčka, bojujúca za slobodu v Kvantovej ríši.
 William Jackson Harper ako Quaz: 
Telepat žijúci v Kvantovej ríši.
 Corey Stoll ako M.O.D.O.K.:
Pymov bývalý kolega a rival ktorý bol na konci filmu Ant-Man zmenšený do subatomárnej veľkosti a uväznený v Kvantovej ríši. Tam bol pretvorený na zmutovaného a kyberneticky vylepšeného humanoida s príliš veľkou hlavou, stvoreného len na zabíjanie.

Jonathan Majors si zahral aj varianty svojej postavy: Immortus, Rama-Tut, Scarlet Centurion, Victor Timely a tisícky ďalších variantov Kanga Dobyvateľa z iných vesmírov. Gregg Turkington si zopakoval svoju rolu z filmu Ant-Man ako Dale, manažér obchodu Baskin-Robbins, pre ktorého v minulosti Lang krátko pracoval.  Randall Park si zopakoval rolu  agenta FBI Jimmyho Woo z predošlých MCU filmov. V potitulkovej scéne sa objavili Tom Hiddleston ako Loki a Owen Wilson ako  Mobius M. Mobius zo seriálu Loki.

 Premiéra 
Ant-Man a Wasp: Quantumania mal premiéru v slovenských kinách 16. februára 2023. Americká premiéra sa uskutočnila 17. februára 2023. V októbri 2021 bol film odložený na 27. júla 2023. Neskôr si film vymenil dátum vydania s filmom Marvels (2023), a tak sa jeho premiéra vrátila naspäť k jeho pôvodnému vydaniu. Je to prvý film piatej fázy MCU.

 Referencie 

 Externé odkazy 


 Ant-Man a Wasp: Quantumania – Marvel Cinematic Universe Wiki
 Ant-Man a Wasp: Quantumania – Marvel Wiki

 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe